единствено в случаи, в които например няма код NUTS 3.
 Изискван формат: код NUTS 3, както е определен в списъка от кодове F207 на CAP-ED: https://webgate.ec.europa.eu/agriportal/awaiportal/
 2.8. F220: идентификационен код на посредническата организация
 Индивидуалният уникален код, който държавата-членка дава на посредническите организации.
 Плащането към бенефициера се извършва чрез посредническата организация, т.е. чрез всяка посредническа институция или директно към тази организация.
 2.9. F221: име на посредническата организация
 Име на организацията.
 2.10. F222B: адрес на организацията (международен пощенски код)
 2.11. F222C: адрес на организацията (община или град)
 3. Данни относно декларацията/заявлението:
 3.1. F300: номер на декларацията/заявлението
 Това трябва да направи възможно проследяването на декларацията/заявлението във файловете на държавите-членки. Номерът следва да е уникален за интервенциите на селскостопанските пазари, преките помощи и развитието на селските райони, като по този начин осигурява ясно идентифициране на номера на декларацията/заявлението в счетоводната система.
 3.2. F300B: дата на декларацията/заявлението
 Датата на получаване на декларацията/заявлението от разплащателната агенция или от някой от оправомощените от нея органи (включително всички клонове или регионални звена на същата).
 В случай на плащания в рамките на националните програми за подпомагане в лозаро-винарския сектор датата на заявлението е датата, предвидена в член 37, буква б) от Регламент (ЕО) No 555/2008 на Комисията (3).
 В случай на подпомагане на развитието на селските райони, за мерките, които са предмет на дял 1 от Регламент (ЕС) No 65/2011 на Комисията (4), датата на декларацията се отнася до искането за плащане, посочено в член 8 от Регламент (ЕС) No 65/2011. В случай на мерки за развитие на селските райони, които са предмет на дял 2 от същия регламент, датата на заявлението се отнася до искането за плащане, посочено в член 2, буква б) от Регламент (ЕС) No 65/2011.
 Изискван формат: „ГГГГММДД“ (година с четири цифри, месец с две цифри, ден с две цифри).
 3.3. F301: номер на договора/проекта (когато е приложимо)
 По отношение на мерки и програми в рамките на ЕЗФРСР за всеки проект трябва да бъде даден индивидуален уникален идентификационен номер.
 3.4. F304: орган по упълномощаване
 Това е органът, който отговаря за административния контрол и оторизацията, например регионът. Колкото по-децентрализирано е управлението на схемата, толкова повече нараства значението на тази информация.
 3.5. F305: номер на сертификата/лицензията
 „N“= не, ако не е приложимо.
 3.6. F306: дата на издаване на сертификата/лицензията
 Това поле трябва да бъде попълнено, ако в поле F305 е посочен номер на сертификат/лицензия.
 Изискван формат: „ГГГГММДД“ (година с четири цифри, месец с две цифри, ден с две цифри).
 3.7. F307: орган, при който се съхраняват придружаващите документи
 Само когато той е различен от определения в поле F304.
 4. Данни относно гаранциите:
 4.1. F402: размер на гаранцията за обработка (различна от тръжни гаранции) в евро
 В случай на авансови плащания в лозаро-винарския сектор (бюджетна позиция 05020908) трябва да бъде посочен размерът на внесената гаранция.
 Изискван формат: + 99 ...... 99.99 или – 99 ... 99.99, където 9 означава цифра от 0 до 9.
 5. Данни относно продуктите:
 : като основно правило количествата, площите и броят на животните трябва да бъдат посочени само веднъж. В случай на авансово